
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02663/2013-04
26.09.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 26.09.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100223295, Матични број: 07001983,  испуњава прописане стандарде за акредитацију студијског програма МАС1 - МЕЂУНАРОДНИ ЕКОНОМСКИ ОДНОСИ у оквиру поља друштвено-хуманистичких наука и то за 25 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 24.12.2013. године поднела захтев за акредитацију студијског програма МАС1 - МЕЂУНАРОДНИ ЕКОНОМСКИ ОДНОСИ у оквиру поља друштвено-хуманистичких наука под бројем 612-00-02663/2013-04. 

Студијски програм мастер академских студија Међународни економски односи траје једну годину, 2 семестра, 60 ЕСПБ. У складу са правилником Националног савета за високо образовање Србије након завршетка студија стиче се звање мастер економиста.

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ и предлог одлуке, достављени су Комисији за акредитацију и проверу квалитета.
1. Структура студијског програма

Студијски програм садржи све законом предвиђене елементе: назив и циљеве студијског програма, врсту студија, исход процеса учења, академски назив, услове за упис на студијски програм, покривеност уже дисциплине, средишње и помоћне садржаје, листу обавезних и изборних предмета, садржај предмета, предуслове за упис појединих предмета, као и начин извођења студија. Такође, студијски програм садржи и бодовну вредност сваког предмета и завршног рада. 

2. Сврха студијског програма

Студијски програм обезбеђује стицање компетенција за јасне професије и занимања. На основу стечених компетенција студенти ће моћи да самостално обављају следећа занимања: саветници у Министарству за економске односе са иностранством, менаџери у спољнотрговинским фирмама и фирмама које послују са иностранством, менаџери у националним агенцијама за промоцију извоза и инвестиција, виши ниво менаџмента у пословима међународног финансијског управљања, саветници или руководиоци у инвестиционим пословима у иностранству, саветници или руководиоци у научно-истраживачким институтима, саветници или руководиоци у органима министарстава и локалне самоуправе, саветници или руководиоци у централној банци, саветници за спољнотрговинску политику. Сврха је јасно дефинисана и у складу је са основним задацима и циљевима установе.

3. Циљеви студијског програма
Циљеви су јасно формулисани и у складу су са задацима установе. Општи циљ је да профилише и обучи студенте за обављање послова из области: међународног пословања, међународне трговине, међународних финансија, међународног пословног права. Савремени услови глобализације намећу потребу за образовањем профилисаних стручњака из наведених области, које подразумева знања и компетенције које се стичу на овом студијском програму.

4. Компетенције дипломираних студената
Наведено је које опште и предметно специфичне способности студенти стичу завршавањем програма. Студијски програм пружа студентима следећа општа знања: познавање међународног трговинског, финансијског и правног окружења; познавање принципа и токова одвијања међународне трговине и рада међународних трговинских институција; креирање спољнотрговинске политике; познавање принципа и функционисања међународног финансирања, међународних финансијских тржишта и међународних финансијских институција; креирање финансијске политике, политике девизног курса и девизне политике; познавање међународног пословања; познавање међународних пословних уговора, као и познавање правних тековина ЕУ. Осим знања, студенти стичу и предметно специфичне вештине, као што су: доношење оперативно-техничких одлука у области међународног пословања; комуникативне и преговарачке вештине у међународним економским односима; анализа међународних уговора.

5. Курикулум
Курикулум садржи распоред предмета по семестрима, фонд часова и број ЕСПБ. Размотрити могућност укључивања одређених предмета као изборних који би снажније били усмерени на проблематику међународних економских односа са макро и микро становишта. Стиче се утисак да је сувише потенцирана проблематика банкарства и финансија. Не спорећи важност овог аспекта, било би добро размотрити претходно дате сугестије.

6. Квалитет, савременост и међународна усаглашеност студијског програма
Мастер програм Међународни економски односи је целовит и свеобухватан, студентима нуди најновија стручна сазнања, а такође прати светска искуства у организацији наставе. Овај студијски програм јесте усаглашен са другим програмима у истој установи. Програм Међународни економски односи је усклађен са великим бројем акредитованих мастер програма из одговарајуће области на иностраним универзитетима. Овај програм је усаглашен са европским стандардима у погледу: услова уписа, трајања студија, услова преласка у наредну годину, стицања дипломе и начина студирања. Наводи се усклађеност програма са чак 9 мастер програма на водећим светским универзитетима. 

7. Упис студената
Уписује се 25 студената, што је у складу са могућностима установе. Могуће сужавање броја предмета за студенте који су завршили друге факултете који нису сродни.

8. Оцењивање и напредовање студената
Студенти полагањем испита стичу одређени број ЕСПБ бодова. Студент савладава студијски програм мастер академских студија испуњавањем предиспитних обавеза и полагањем испита за сваки појединачни предмет, чиме стиче одређени број ЕСПБ бодова у складу са студијским курикулумом. Сваки предмет на овом програму, било обавезни или изборни, носи 7 ЕСПБ, што значи да студенти полагањем испита могу освојити 42 ЕСПБ, док је остатак до 60 предвиђен за завршни рад (18 ЕСПБ). 

9. Наставно особље
Ангажовано је 25 наставника, што је довољно да се покрије комплетан фонд наставе на квалитетан начин. Од 25 ангажованих наставника, 24 је стално запослена. Ангажован је један сарадник. Неспорно је реч о изузетно квалитетним научним радницима. У складу са сугестијом датом у Стандарду 5, размотрити могућност ангажовања и одређеног броја професора по позиву (домаћих или страних) који су афирмисани научни радници из области међународних економских односа. 

10. Организациона и материјална средства
За потребе овог студијског програма је обезбеђен простор са одговарајућим капацитетом места, садржаних у одговарајућем броју амфитеатара, слушаоница и рачунарских сала, предвиђених распоредом часова који се доноси на почетку сваке школсе године. Просечна површина по студенту за извођење наставе у сменама на студијском програму износи 2.05м2. Настава се изводи у две смене. За потребе овог студијског програма установа је обезбедила одговарајући број амфитеатара, слушаоница, рачунарских сала, библиотечког простора, читаонице. Предвиђени амфитеатри и слушаонице су опремљени рачунарима, видео пројекторима, мрежним линковима и одговарајућим намештајем. Установа располаже са 6 амфитеатара, 25 слушаоница, 4 компјутерске лабораторије, 2 библиотеке, 10 читаоница, 3 сале, 1 бифеом, 165 канцеларија, 1 књижаром, 2  есторана, 1 секретаријатом, 8 просторија за студентске службе, 1 просторија за студентски парламент, 28 тоалета и са 32 остале просторије. 

11. Контрола квалитета
Провера квалитета овог студијског програма спроводи се редовно и систематично путем самовредновања и спољашњом провером квалитета. Такође се и предузимају мере за унапређење квалитета у погледу курикулума, наставе, наставног особља, оцењивања студената, уџбеника и литературе. Провера квалитета студијског програма се спроводи на начин и по поступку утврђеном актима Факултета: Стратегијом обезбеђења квалитета.

12. Студије на даљину
Нису планиране студије на даљину. 

1. Број наставника на студијском програму= 25
Број наставника са пуним радним временом= 24 
Број наставника са непуним радним временом= 1
2. Број сарадника на студијском програму= 1

Број сарадника са пуним радним временом= 1
3. Трајање програма= 1 година, 2 семестра
4. Број ЕСПБ бодова= 60
5. Број студената који се уписује на прву годину= 25
6. Број часова активне наставе за студенте: I= 21, II= 21
7. Проценат изборности на програму= 53%
8. Укупно часова активне наставе недељно коју држе наставници= 10,43
9. Укупно часова активне наставе недељно коју држе сарадници= 2
10. Просечно оптерећење наставника на установи= 6,31

11. Просечно оптерећење сарадника на установи= 10,8

12. Број наставника са укупним оптерећењем већим од 12= 0

13. Проценат наставе коју држе наставници са пуним радним временом= 100%
14. Бруто простор= 12.480,52 м2
15. Број књига релевантних за студијски програм= 102
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ  за студијски програм МАС1 - МЕЂУНАРОДНИ ЕКОНОМСКИ ОДНОСИ  у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ-ЕКОНОМСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT КАМЕНИЧКА 6,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100223295, Матични број: 07001983, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - МЕЂУНАРОДНИ ЕКОНОМСКИ ОДНОСИ у оквиру поља друштвено-хуманистичких наука и то за 25 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

